شه‌فه‌ق نيوز/ له‌ راپۆرتيگ ك له‌لايه‌ن پنتاگۆنه‌و ده‌رچيه‌، ئه‌وه‌ ده‌رخست ك ريكخرياگ داعش ئه‌و خوه‌يكيشانه‌وه‌ى ئه‌مريكا له‌ باكوور خوه‌رهه‌ڵات سوريا و وجوود سه‌ربازى توركيه‌ ئستغلال كردگه‌و دوير نيه‌ تواناى ئاماده‌كارى بكا ئه‌را ئه‌نجامداين په‌لاماره‌يل تازه‌يگ دژ خوه‌رئاوا.
له‌ى باوه‌ته‌و، نويسينگه‌ى وشكاننكار گشتى له‌ وه‌زاره‌ت وه‌رگرى ئه‌مريكى له‌و راپۆرته‌گه‌ وتگه‌: ريكخرياگ داعش سوودمه‌ن بويه‌ له‌ گام ئه‌مريكاو وجوود توركى ئه‌را بنياتنانه‌وه‌ى توانايه‌يلى و داهاته‌يلى له‌ناو سوريا و پته‌وكردن تواناى له‌بان داناين پلان له‌وه‌ر ئه‌نجامداين په‌لاماره‌يلى له‌ ده‌يشت.
جى باسه‌، له‌ شه‌ش ئوكتۆبه‌ر دۆناڵد تره‌مپ سه‌رۆك ئه‌مريكا ئاشكراى خوه‌يكيشانه‌وه‌ى نزيكه‌ى هه‌زار سه‌رباز ئه‌مريكى كرد له‌ باكوور خوه‌رهه‌ڵات سوريا.
